Gebedsflitse 24 tot 30 Junie » Somerstrand Gemeente
Gebedsflitse 24 tot 30 Junie
SONDAG – Gesels as gesin oor wat julle saam kan doen gedurende die vakansie. Bid dat die Here julle as gesin sal seën met liefde vir mekaar en vir ander mense.
MAANDAG – Bid dat mense wat op pad sal wees met die vakansie verantwoordelik sal bestuur, veilig by hulle bestemming aankom en weer terug by die huis.
DINSDAG – Sky – Avontuurweek 2-6 Julie. Bid dat die kinders wat dit gaan bywoon 'n ontmoeting met die Here sal beleef .
WOENSDAG – Zithulele. Bid vir 'n lidmaat wat gewillig sal wees om skakel-persoon met die gemeente te wees. Dat aan hulle versoek vir warm winterklere vir mans, vroue en kinders voldoen word.
DONDERDAG – Bid dat die Regering sal besef dat hulle die Here nodig het om op-lossings te vind vir ons land se probleme. Die onderwys, grondhervorming, die e-tol-kwessie en dienslewe-ring.
VRYDAG – Dr Chris van Wyk berei voor vir Sondag se erediens. Dr Kobus Prinsloo Gebesoek siekes en bejaardes. Bid dat die Heilige Gees hulle sal lei en toerus vir hulle taak.
SATERDAG – Sê vir die Here dankie vir alles wat jy het om te geniet: kos, klere,'n dak oor jou kop, gesondheid en jou gesin. Dit is alles gawes uit Sy Vaderhand.